open-index/open-wikipedia-markdown huggingface dataset:
முப்பீனைல்போரேன்

**முப்பீனைல்போரேன்** (*Triphenylborane*) C18H15B  என்ற மூலக்கூற்று வாய்ப்பாட்டால் விவரிக்கப்படுகிறது. பொதுவாக BPh3  என்ற சுருக்க வாய்ப்பாட்டால் எழுதப்படுகிறது. இங்குள்ள Ph3 என்பது பீனைல் குழுவான C6H5- என்பதைக் குறிக்கிறது. கட்டமைப்பு ரீதியாக   B(C6H5)3  என்றும் எழுதி இதை விளக்கலாம். வெள்ளை நிறங்கொண்டு படிகவடிவத் திண்மமாக முப்பீனைல்போரேன் காணப்படுகிறது. காற்று மற்றும் ஈரப்பத உணரியான இது மெதுவாக பென்சீன் மற்றும் முப்பீனைல்போராக்சினாக  உருவாகிறது. அரோமாட்டிக் கரைப்பான்களில் முப்பீனைல் போரேன் கரைகிறது.

## கட்டமைப்பு
முப்பீனைல் போரேனின் உள்ளகமான BC3, முக்கோண சமதளக் கட்டமைப்பில் உள்ளது. இந்த உள்ளகத் தளத்திலிருந்து பீனைல் குழுக்கள் 30 பாகை கோணத்தில் சுழற்றப்பட்டுள்ளன.

முப்பினைல்போரேனும் பெர்புளோரோமுப்பீனைல் போரேனும் கட்டமைப்பு ரீதியாக ஒத்த சேர்மங்களாக இருந்தாலும் இவற்றின் இலூயிசு அமிலத்தன்மை ஒத்ததாக இல்லை. BPh3 வலிமையற்ற இலூயிசு அமிலமாகவும் அதேசமயம்  B(C6F5)3 வலிமையான இலூயிசு அமிலமாகவும் உள்ளன. புளோரின் அணுக்களின் எலக்ட்ரான் கவர்திறன் காரணமாக இந்த வேறுபாடு நிகழ்கிறது. BF3 மற்றும்  BCl3. போன்றவை பிற போரான் இலூயிசு அமிலங்களாகும்.
 
## தயாரிப்பு
முப்பீனைல் போரேன் முதன்முதலில் 1922 ஆம் ஆண்டில் தயாரிக்கப்பட்டது. இது பொதுவாக போரான் முப்புளோரைடு ஈரீத்தைல் ஈத்தரேட்டுடன் பீனைல் மக்னீசியம் புரோமைடு என்ற கிரிக்கனார்டு வினையாக்கியைச் சேர்த்து  தயாரிக்கப்படுகிறது.

: BF3•O(C2H5)2 + 3 C6H5MgBr → B(C6H5)3 + 3 MgBrF + (C2H5)2O

மும்மெத்திலமோனியம்டெட்ராபீனைல்போரேட்டை வெப்பச் சிதைவுக்கு உட்படுத்தி சிறிய அளவுகளிலும் மும்மெத்தில் போரேன் தயாரிக்கப்படுகிறது.

: [B(C6H5)4][NH(CH3)3] → B(C6H5)3 + N(CH3)3 + C6H6

## பயன்கள்
டு பாண்டு முறையில் பெருமளவில் உற்பத்தி செய்யப்படும் முப்பீனைல் போரேனை, பியூட்டாடையீனை ஐதரோசயனேற்ற வினையீன் மூலம் நைலான் இடைநிலையான அடிபோநைட்ரைலை உருவாக்க  பயன்படுத்துகின்றனர்.

டு பாண்டு முறை என்பது  சோடியம் உலோகம், அரைல் ஆலைடான குளோரோ பென்சீன், இரண்டாம்நிலை ஆல்கைல்போரேட்டு எசுத்தர் ஆகியவற்றை வினைப்படுத்தி முப்பீனைல் போரேனை பெருமளவில் உற்பத்தி செய்யும் முறையாகும்.
பிரிடின்-முப்பீனைல்போரேன் போன்ற மூவரைல்போரேன் அமீன் அணைவுச் சேர்மங்களைத் தயாரிக்கப் பயன்படுகிறது. அரைலிக் எசுத்தர்களின் பலபடியாக்கல் வினையில் இந்த அணைவுச் சேர்மங்கள் வினையூக்கியாகச் செயற்படுகின்றன.
 
## மேற்கோள்கள்


பகுப்பு:பீனைல் சேர்மங்கள்
பகுப்பு:கரிமபோரேன்கள்
பரிசோதனை உயிரியல்

**பரிசோதனை உயிரியல்** (**Experimental biology)**  என்பது உயிரியல் நிகழ்வுகளை ஆராய்ந்து புரிந்துகொள்வதற்கான சோதனைகளை நடத்துவது தொடர்பான உயிரியல் துறையில் மேர்கொள்ளப்படும் அணுகுமுறைகளின் தொகுப்பாகும். பரிசோதனை உயிரியல் கோட்பாட்டு உயிரியலுக்கு எதிரானதாகும். உயிரியல் அமைப்புகளின் கணித படிமமாக்கம் மற்றும் உயிரியல் அமைப்புகளின் சுருக்கங்களுடன் இது தொடர்பு கொண்டுள்ளது. ஆய்வு செய்யப்பட்ட அமைப்புகளின் சிக்கலான தன்மை காரணமாக, உயிரியல் முதன்மையான ஒரு பரிசோதனை அறிவியலாக கருதப்படுகிறது.  இருப்பினும், கணக்கீட்டு சக்தியின் நவீன அதிகரிப்பின் விளைவாக, தோராயமான தீர்வுகளைக் கண்டறிவது மற்றும் சிக்கலான உயிரினங்களின் கணித படிமங்களை சரிபார்ப்பது இப்போது மிகவும் சாத்தியமானதாகி வருகிறது. 

பரிசோதனை உயிரியலில் பயன்படுத்தப்படும் முறைகள் மூலக்கூறு, உயிர்வேதியியல், உயிர் இயற்பியல், நுண்ணிய மற்றும் நுண்ணுயிரியல் உள்ளிட்ட பல்வேறு இயல்புடையவைகளாகும். உயிரியல் பரிசோதனை நுட்பங்களின் பட்டியலை பொதுவாக ஆய்வக நுட்பங்கள் என்ற பகுப்பிலும் காணமுடியும்.  

## மேற்கோள்கள்

 
பகுப்பு:உயிரியல் பிரிவுகள்
பகுப்பு:உயிரியல் நுட்பங்கள் மற்றும் கருவிகள்
தொளகி

**தொளகி** (*Dawki*) அல்லது **தாகி** (*Dauki***)** என்பது இந்தியாவின் மேகாலயாவின் மேற்கு சைந்தியா மலை மாவட்டத்தில் உள்ள சுற்றுலா முக்கியத்துவம் வாய்ந்த நகரமாகும்.

## நிலவியல்
இது இந்தியாவிற்கும் வங்காளதேசத்திற்கும் இடையிலான எல்லையில்  அமைந்துள்ளது,  

## தொளகி எல்லை
தொளகி ஒருங்கிணைந்த சோதனைச் சாவடி அல்லது *தொளகி எல்லை கடப்பது* என்பது, இந்தியாவின் மேகாலயா மாநிலத்தில் மேற்கு சைந்தியா மலை மாவட்டத்தில் உள்ள இந்தியாவிற்கும் வங்காளதேசத்திற்கும் இடையிலான சாலை எல்லைப் பகுதியாகும். வங்காளதேசத்தில் தொடர்புடைய இடுகை தமாபில் அஞ்சல் ஆகும். தொளகி ஒருங்கிணைந்த சோதனைச் சாவடி அமைக்க அடிக்கல் 2017-ல் நாட்டப்பட்டது. இச்சோதனைச் சாவடி வங்காளளாதேசத்திற்கு நிலக்கரி போக்குவரத்திற்காகப் பயன்படுத்தப்படுகிறது. இச்சோதனைச் சாவடி வழியாக தினமும் 500 சரக்குந்துகள் எல்லையைக் கடக்கின்றன.

சில்லாங்கில் உள்ள லெதுவிலிருந்து எல்லைப் பகுதிக்கு சில பகிரப்பட்ட போக்குவரத்து வசதி உள்ளது. சில்லாங்கிலிருந்து  தொலைவிற்குப் பயணிக்கப் பேருந்து வசதி உள்ளது. எல்லை கடந்தபின் வங்காளதேசத்தில் தமாபில் பேருந்து நிலையம்,  தொலைவில் அமைந்துள்ளது. இங்கிருந்து  சில்ஹெட்  ) தொலைவில் உள்ளது.

## முக்கிய இடங்கள்
thumb|276x276px| தொளகில் உம்ங்கோட் நதி படகு சவாரி
தொளகி பாலம், உம்ங்கோட் ஆற்றின் மீது கட்டப்பட்டுள்ளது. இது ஒரு தொங்கு பாலமாகும். இதனை 1932ஆம் ஆண்டு ஆங்கிலேயர்கள் கட்டினர்.
thumb|279x279px| தண்ணீர் மிகவும் தெளிவாக இருப்பதால் தரையில் கிடப்பன நன்கு தெரியும்.

## மேலும் பார்க்கவும்

* வாழும் வேர் பாலம் : வாழும் தாவர வேர்களைக் கொண்டு உருவாக்கப்பட்ட வகை தொங்கு பாலம்

## மேற்கோள்கள்

## வெளி இணைப்புகள்
* தொளகி பற்றி
* தொளகி பாலம் பற்றி
பகுப்பு:மேற்கு ஜைந்தியா மலை மாவட்டம்
பகுப்பு:Coordinates on Wikidata
நியூட்ரான்-வேகத் தேர்வி

**நியூட்ரான்-வேகத் தேர்வி** (*Neutron-velocity selector*)  என்பது வரையறுக்கப்பட்ட வேகத்தில் நியூட்ரான்களை கடக்க அனுமதிக்கும் ஒரு சாதனமாகும் ஓர் ஒற்றை நிற நியூட்ரான் கற்றையை உருவாக்க  மற்ற அனைத்து நியூட்ரான்களும்  உறிஞ்சப்படுகின்றன.   பார்ப்பதற்கு இது பல விளிம்புகள் கொண்ட சுழலியின் தோற்றத்தைக் கொண்டுள்ளது. இவ்விளிம்புகள்  போரான்-10 போன்ற வலுவான நியூட்ரான்-உறிஞ்சும் பொருளால் பூசப்பட்டிருக்கும்.
நியூட்ரான்-வேகத் தேர்விகள்  பொதுவாக நியூட்ரான் ஆராய்ச்சி செயல்முறையில் நியூட்ரான்களின் ஒரே நிறக் கற்றையை உருவாக்கப் பயன்படுத்தப்படுகின்றன. பொருட்கள் மற்றும் மோட்டார்களின் சுழலும் வரம்புகள் காரணமாக, விளிம்புகள்  சுழற்சியின் அதிகபட்ச வேகம்  கட்டுப்படுத்தப்படுகிறது.  ஒப்பீட்டளவில் இந்த சாதனங்கள்  மெதுவாகப் பயணிக்கும் நியூட்ரான்களுக்கு மட்டுமே பயனுள்ளதாக இருக்கும்.
## மேற்கோள்கள்

## புற இணைப்புகள்
* A commercially available neutron velocity selector for neutron research ()

பகுப்பு:உயிரியல் நுட்பங்கள் மற்றும் கருவிகள்
தென்கரைக்கோட்டை (ஊர்)

**தென்கரைக்கோட்டை** (*Tenkaraikottai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643490. இது தென்கரைகோட்டை ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோமீட்டர் தொலைவிலும் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1,337 வீடுகளும் 5,142 மக்களும் வாழ்கின்றனா். இதில் 2,603 ஆண்களும் 2,539 பெண்களும் ஆவா்.

## காணத்தக்க இடங்கள்
* தென்கரைக்கோட்டை
* தென்கரைக்கோட்டை கல்யாணராமர் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
இருபியூட்டைல்போரான் முப்புளோரோமெத்தேன்சல்போனேட்டு

**இருபியூட்டைல்போரான் முப்புளோரோமெத்தேன்சல்போனேட்டு** (*Dibutylboron trifluoromethanesulfonate*) C9H18BF3O3S என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இருபியூட்டைல் போரான் டிரிப்ளேட்டு என்ற பெயராலும் இது அழைக்கப்படுகிறது. கரிம வேதியியலில் ஒரு வினையாக்கியாக இதைப் பயன்படுத்துகின்றனர். ஆல்டால் வினையில் போரான் ஈனோலேட்டுகள்  உருவாகும் சமச்சீரற்ற தொகுப்பு வினைகளில் இருபியூட்டைல்போரான் முப்புளோரோமெத்தேன்சல்போனேட்டு பயன்படுத்தப்படுகிறது.

## மேற்கோள்கள்

பகுப்பு:கரிமபோரேன்கள்
பகுப்பு:கரிம வேதியியல் வினையாக்கிகள்
பகுப்பு:டிரிப்லேட்டுகள்
இரா கெங்கர் படிக்கிணறு

**இரா கெங்கர் படிக்கிணறு** (*Ra Khengar Vav*) அல்லது **இரா கெங்கர் வாவ்** என்பது இந்தியாவின் குசராத்தில் வந்தாலி , ஜூனாகத் இடையே உள்ள கொய்லிபதாக் கிராமத்திற்கு அருகில் அமைந்துள்ள 13ஆம் நூற்றாண்டைச் சேர்ந்த படிக்கட்டுக் கிணறு ஆகும்.

## வரலாறு
வகேலா அரசவையில் அமைச்சராக இருந்த தேஜபாலன் தனது சகோதரர் வாஸ்துபாலனுடன் இணைந்து பயணிகளின் நலனுக்காக இந்தப் படிக்கட்டுக் கிணற்றைக் கட்டினார். இது 13ஆம் நூற்றாண்டின் முதல் பாதியில் 1230க்கும் 1240 க்கும் இடையில் கட்டப்பட்டது. தேஜலாபுரம் அல்லது ஜிர்னாதுர்கம் (நவீன ஜூனாகத்),  வாமனஸ்தலி (நவீன வந்தலி) ஆகியவற்றுக்கு இடையே உள்ள படிக்கட்டுக் கிணறு கட்டுமானமானது, வாஸ்துபானனின் வாழ்க்கை வரலாற்றான ஜினஹர்ஷனின் வாஸ்துபால-சரிதத்தில் (விக்ரம் நாட்காட்டி 1497 அல்லது கிபி 1441 ) குறிப்பிடப்பட்டுள்ளது.

எனவே இது மதுசூதன் தாக்கி என்பவரால் ரா கெங்கர் படிக் கிணற்றுடன் அடையாளம் காணப்பட்டது. மேலும், 1230க்கும் 1240க்கும் இடையில் தேதியிட்டது.  கிபி 1098 முதல் 1125 வரை ஆட்சி செய்த சுதாச ஆட்சியாளர் கெங்கரன் என்பவரால் இந்த கட்டுமானம் கட்டப்பட்டதாக தவறாகக் கூறப்படுகிறது. 

இது மாநில பாதுகாக்கப்பட்ட நினைவுச்சின்னமாக குசராத் அரசாங்கத்தின் விவசாயத் துறையின் கீழ் நிர்வகிக்கப்படுகிறது.

## கட்டிடக்கலை
இந்த படிக்கட்டுக்கிணறு வடக்கு-தெற்கு திசையில் கட்டப்பட்டுள்ளது. வடக்கில் படிகளும் தெற்கில் சுழல் தண்டும் உள்ளது. படிக்கட்டுக் கிணற்றின் தூண்களும், சுவர்களும் சிற்ப வேலைப்பாடுகளால் அலங்கரிக்கப்பட்டுள்ளன. படிகள் மூலம் முதலில் இறங்கும் இடத்தில் இருபுறமும் மாடங்களும் உள்ளன. தெற்கு முனையில் ஓடு வேயப்பட்ட கூரையுடன் கூடிய ஒரு கூடமும், ஜூனாகத்தில் பாபி வம்சத்தின் ஆட்சியின் போது 19 ஆம் நூற்றாண்டில் சேர்க்கப்பட்டது.   கிணற்றுத் தண்டைச் சுற்றி ஒரு சுற்றுப்பாதையும் உள்ளது.  

## இவற்றையும் பார்க்கவும்

* குசராத்திலுள்ள படிக்கட்டுக் கிணறுகளின் வரலாறு

## சான்றுகள்

பகுப்பு:Coordinates on Wikidata
பகுப்பு:இந்திய நீர்த்தேக்கங்கள்
பகுப்பு:குசராத் வரலாறு
பகுப்பு:படிக்கிணறுகள்
முனீசுவர் நாத் பண்டாரி

**முனீசுவர் நாத் பண்டாரி** (*Munishwar Nath Bhandari*)(பிறப்பு 13 செப்டம்பர் 1960) என்பவர் இந்திய நீதிபதி ஆவார். இவர் தற்போது சென்னை உயர்நீதிமன்ற தலைமை நீதிபதியாக பணியாற்றி வருகிறார். இவர் அலகாபாத் உயர்நீதிமன்றத்தின் தற்காலிக தலைமை நீதிபதியாக பணியாற்றியுள்ளார். கூடுதலாகப் பண்டாரி இராஜஸ்தான் உயர் நீதிமன்ற நீதிபதியாகவும் பணியாற்றியுள்ளார்.

## நீதிபதி பதவி
ஜூலை 5, 2007 அன்று இராஜஸ்தான் உயர் நீதிமன்ற நீதிபதியாகப் பதவி உயர்வு பெற்றார். இவர் 15 மார்ச் 2019 அன்று அலகாபாத் உயர் நீதிமன்ற நீதிபதியாக மாற்றப்பட்டார். பின்னர் 26 ஜூன் 2021 அன்று அலகாபாத் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இந்நிலையில் தமிழ்நாடு சென்னை உயர்நீதிமன்றத்தின் தலைமை நீதிபதியாக இருந்த சஞ்சய் பானர்ஜி மேகாலயா உயர்நீதிமன்ற தலைமை நீதிபதியாக மாற்றப்பட்ட பின்னர், அந்த பணியிடத்தில் பொறுப்பு தலைமை நீதிபதியாகப் பண்டாரி நியமிக்கப்பட்டு பின்னர் தலைமை நீதிபதியாகப் பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:சென்னை உயர் நீதிமன்றத் தலைமை நீதிபதிகள்
தி. ரா. ரவி

**திருமுப்பத்து ராகவன் ரவி** (*Thirumuppath Raghavan Ravi*)(பிறப்பு 2 மார்ச் 1965) என்பவர் கேரள உயர் நீதிமன்ற நீதிபதி ஆவார். கேரளா உயர்நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டம் கொச்சியில் உள்ளது.

## கல்வி
ரவி திருச்சிராப்பள்ளி மற்றும் கோயம்புத்தூரில் உள்ள பள்ளிகளில் பள்ளிப்படிப்பை முடித்தார். கோயம்புத்தூர் பூ. சா. கோ. கலை அறிவியல் கல்லூரியில் பட்டம் பெற்றார். பின்னர் கோழிக்கோடு அரசு சட்டக் கல்லூரியில் சட்டப் பட்டம் பெற்றார்.

## தொழில்
ரவி, 8 சனவரி 1989 -ல் ஒரு வழக்கறிஞராக மலப்புரம் திரூர் நீதிமன்றத்தில் பணியாற்றத் தொடங்கினார். பின்னர் கேரள உயர்நீதி மன்றத்தில் தனது பயிற்சிக்காகச் சேர்ந்தார். இவர் 1993 முதல் 1999 வரை இந்தியச் சட்ட அறிக்கை (கேரளா தொடர்) கௌரவ நிருபராகவும், 2004 முதல் 2006 வரை மூத்த அரசு வழக்கறிஞராகவும், சிறப்பு அரசு வழக்கறிஞராக (வனங்கள்) மூன்று மாதங்கள் மற்றும் சட்டப்பூர்வ விதிகள் குழுவின் உறுப்பினராகவும் கேரள உயர் நீதிமன்ற நீதிபதியாகப் பதவி உயர்வு பெறும் வரை. பணியாற்றினார். 6 மார்ச் 2020 அன்று கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டார்.

## மேற்கோள்கள்
 
## வெளி இணைப்புகள்
* கேரள உயர் நீதிமன்றம்

பகுப்பு:கேரளா உயர் நீதிமன்ற நீதிபதிகள்
பகுப்பு:1965 பிறப்புகள்
பகுப்பு:வாழும் மக்கள்
சூரியக்கடை

**சூரியக்கடை** (*Suriyakadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643510. இது  சித்தேரி மலையில் உள்ள ஒரு மலை கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 76 கிலோமீட்டர் தொலைவிலும், பாப்பிரெட்டிப்பட்டியில் இருந்து 56 கிலோமீட்டர் தொலைவிலும் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 87 வீடுகளும் 384 மக்களும் வாழ்கின்றனா். இதில் 196 ஆண்களும், 188 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மு. கற்பக விநாயகம்

**மு. கற்பக விநாயகம்** (*M. Karpaga Vinayagam*)(பிறப்பு 16 மே 1946) என்பவர் இந்திய நீதிபதி, தமிழ் அறிஞர் மற்றும் சார்கண்ட்டு உயர் நீதிமன்றத்தின் முன்னாள் தலைமை நீதிபதி ஆவார்.

## ஆரம்ப கால வாழ்க்கை
விநாயகம் 1946ஆம் ஆண்டு தமிழ்நாட்டின் சிவகங்கை மாவட்டம் தேவகோட்டையில் சட்டப் பின்னணி கொண்ட குடும்பத்தில் பிறந்தார். அழகப்பா பல்கலைக்கழகத்தில் 1969ஆம் ஆண்டு பொருளாதாரத்தில் இளநிலை தேர்ச்சிக்குப் பின்னர் எல். எல். பி. பட்டத்தினை 1972-ல் சென்னை சட்டக் கல்லூரியில் பெற்றார்.

## பணி
விநாயகம் சென்னை உயர்நீதிமன்றத்தில் குற்றவியல் வழக்கறிஞராகப் பயிற்சியைத் தொடங்கினார். தொடர்ந்து ஏழு ஆண்டுகள் உயர்நீதிமன்றத்தில் அரசு வழக்குகளுக்காக ஆஜரானார். 1993ஆம் ஆண்டு தில்லி சட்ட இதழான நடப்பு குற்ற அறிக்கையின் ஆசிரியரானார். விநாயகம் 1996ல் சென்னை உயர்நீதிமன்ற நீதிபதியாகப் பதவி உயர்வு பெற்றார். இவர் 2006 செப்டம்பர் 17 அன்று ஜார்க்கண்ட் உயர் நீதிமன்றத்தின் தலைமை நீதிபதியாக நியமிக்கப்பட்டார். நீதியரசர் விநாயகம் தனது நீதித்துறை வாழ்க்கையைத் தவிரச் செம்மொழி மற்றும் பழமையான தமிழ் மொழியின் மீது அபரிமிதமான அறிவைக் கொண்டவர் ஆவார். இவர் பண்டைய காலத்தில் குற்றவியல் சட்டம் என்ற புத்தகத்தை எழுதியுள்ளார். ஓய்வுக்குப் பிறகு, இந்திய உச்ச நீதிமன்றத்தில் மூத்த வழக்கறிஞராகப் பணியாற்றினார். நவம்பர் 2008 இல், புது தில்லி மின்சார மேல்முறையீட்டுத் தீர்ப்பாயத்தின் தலைவராக மீண்டும் நியமிக்கப்பட்டார்.

## மேற்கோள்கள்


பகுப்பு:சிவகங்கை மாவட்ட மக்கள்
பகுப்பு:தமிழறிஞர்கள்
பகுப்பு:சென்னை உயர் நீதிமன்ற நீதிபதிகள்
பகுப்பு:வாழும் மக்கள்
பகுப்பு:1946 பிறப்புகள்
நவ்கான் கிணறு

**நவ்கான் கிணறு** (*Navghan Kuvo*) அல்லது **நவ்கான் குவோ** என்பது இந்தியாவின் குசராத்து மாநிலத்திலுள்ள  சூனாகத்தில் அமைந்துள்ள உபர்கோட் கோட்டையில் அமைந்துள்ள ஓர் படிக்கட்டுக் கிணறு ஆகும். 

## வரலாறு
நவ்கான் குவோ சுடாசமா மன்னன் இரா நவகானாவின் பெயரால் அழைக்கப்படுகிறது. கிணற்றை அடைவதற்கான முன்தளம் 11ஆம் நூற்றாண்டில் அவனது ஆட்சியின் போது கட்டப்பட்டிருக்கலாம். இது அவனது மகன் கெங்கரனால் முடிக்கப்பட்டதாக நம்பப்படுகிறது.

கிணறு முன்புறத்தை விட பழமையானதாக கருதப்படுகிறது. சில அறிஞர்களின் கூற்றுப்படி , படிக்கட்டுக் கிணற்றின் பழமையான உதாரணம் இது. இது உபர்கோட் குகைகளுக்கு அருகில் உள்ளது. கிணறு மேற்கு சத்ரபதிகள்  காலத்தில் (2-4 ஆம் நூற்றாண்டு) அல்லது மைத்திரகர்கள் காலத்தில் (6-7 ஆம் நூற்றாண்டு) கட்டப்பட்டிருக்கலாம். 

இது குசராத்து மாநில பாதுகாக்கப்பட்ட நினைவுச்சின்னமாகும்.

## கட்டிடக்கலை
சிறிய படிக்கட்டு ஒன்று வளைவான கதவு வழியாக நுழைகிறது. கிணறு முன்மண்டபத்தின் கடைசியில் அமைந்துள்ளது. கிணற்றின் தண்டு மெல்லிய கல் சுவருக்குப் பின்னால் உள்ள மென்மையான பாறையில் வெட்டப்பட்ட வட்டமான படிக்கட்டு மூலம் கிணற்றில் உள்ள தண்ணீரை அடைகிறது. படிகளின் அமைப்பு, முதலில் நேராகவும் பின்னர் குறுக்காகவும், தண்டைச் சுற்றி வலதுபுறமாகத் திரும்புகிறது. தண்டின் கல் சுவரில் உள்ள சதுர துளைகளின் வரிசை உள்ளே ஒளிருகிறது. மேலும் குளிர்ச்சியடைகிறது..

## புகைப்படங்கள்

படிமம்:Navghan Kuvo(well)-1.jpg|படிக்கட்டுக் கிணற்றின் நுழைவாயில்
படிமம்:Navghan Kuvo1.JPG|கிணற்றின் முன்பக்கம்
படிமம்:Navghan_Kuvo(well)-2.jpg|கிணற்றின் முன்பக்கம்
படிமம்:Dark Door (54748614).jpeg|படிகளிலிருந்து கிணற்றின் ஒரு காட்சி
படிமம்:Navghan Kuvo(well)-3(Bird Home).jpg|பறவைகள் தங்குவதற்காக பாறையில் வெட்டப்பட்ட அறைகள்
படிமம்:Navghan Kuvo 01.jpg|தகவல் பலகை


## இவற்றையும் பார்க்கவும்

* இராணியின் கிணறு
* குசராத்திலுள்ள படிக்கட்டுக் கிணறுகளின் வரலாறு
* பவோலி

## சான்றுகள்

பகுப்பு:Coordinates on Wikidata
பகுப்பு:இந்திய நீர்த்தேக்கங்கள்
பகுப்பு:படிக்கிணறுகள்
பகுப்பு:ஜூனாகத் மாவட்டம்
குரிசால நாயக்கர்கள்

**குரிசால நாயக்கர்கள்** (*Gurijala Nayaks*) என்பவர்கள் 14 மற்றும் 15ஆம் நூற்றாண்டுகளில் இராமகிரி கோட்டையைத் தலைநகராகக் கொண்ட கம்மவார் குலத்தைச் சேர்ந்தவர்கள். இந்த குலத்தில் மிகவும் பிரபலமானவர் குரிசாலா முப்பா பூபதி மன்னர். இவர் புகழ்பெற்ற கவிஞர் மதிகி சிங்கனை ஆதரித்தார்.

## மேற்கோள்கள்

பகுப்பு:இந்தியாவின் முக்கிய குடும்பங்கள்
ஆதி காதி கிணறு

**ஆதி காதி கிணறு** (*Adi Kadi Vav*) அல்லது **ஆதி காதி வாவ்** என்பது இந்தியாவின் குசராத்தின் ஜூனாகத்தின், உபர்கோட் கோட்டையிலுள்ள ஓர் படிக்கட்டுக் கிணறாகும். இதன் கட்டுமான தேதி நிச்சயமற்றது.

## வரலாறு
ஜூனாகத் மாவட்ட நிர்வாக இணையதளத்தின் படி, படிக்கட்டு கிணறு 15ஆம் நூற்றாண்டில் கட்டப்பட்டது.  இது 10ஆம் நூற்றாண்டின் இரண்டாம் பாதியில் அல்லது 11 ஆம் நூற்றாண்டில் சுடாசம வம்சத்தின் ஆட்சியின் போது கட்டப்பட்டது என்று மற்ற ஆதாரங்கள் கூறுகின்றன.    மற்றொரு ஆதாரம் இது கிமு 319இல் கட்டப்பட்டது என்றும், கிபி 976 இல் மீண்டும் கண்டுபிடிக்கப்பட்டது என்றும் கூறுகிறது. 

உள்ளூர் வரலாற்றாசிரியர் பரிமல் ரூபானியின் கூற்றுப்படி, இரண்டு தனித்தனி படிக்கட்டுகள் இருந்தன. அது ஆதி படிக்கிணறு, காதி படிக்கிணறு இன்னும் புதைந்து கிடக்கிறது என்பது அவர் கருத்து.

இது குசராத்து மாநில பாதுகாக்கப்பட்ட நினைவுச்சின்னமாகும் (S-GJ-114).

## கட்டிடக்கலை
ஆதி காதி கிணறு என்பது நந்தா வகை படித்துறை.  இது கட்டப்படவில்லை ஆனால் திடமான இயற்கையான பாறையில் செதுக்கப்பட்டது. கிணற்றுத் தண்டுக்குச் செல்ல ஒரு குறுகிய நடைபாதையில் 166 படிகள் கொண்ட அமைப்பு உள்ளது.  கிணற்றுக்கு மேலே மெல்லிய பாறை அடுக்கில் ஒரு சிறிய சாரளம் செதுக்கப்பட்டுள்ளது.  பாறை அடுக்குகள் அரிக்கப்பட்ட சுவர்களில் தெரியும்.  கிணறு 123 அடி ஆழம் கொண்டது.  மற்ற படிக்கட்டுக் கிணறுகளில் உள்ளது போல் இதில் இல்லை. 

## பிரபல கலாச்சாரத்தில்
இதன் பெயர் பற்றிய ஒரு கதையின் படி, படிக்கட்டுக் கிணறு கட்டப்பட்டபோது, தண்ணீர் கிடைக்கவில்லை. ஆனால் அரச குருவின் அறிவுறுத்தலின் பேரில், ஆதி மற்றும் காதி என்ற இரண்டு திருமணமாகாத சிறுமிகள் பலி கொடுக்கப்பட்டு தண்ணீர் கண்டுபிடிக்கப்பட்டது. மற்றொரு புராணக்கதை ஆதியும் காதியும் படிக்கிணற்றில் இருந்து தினமும் தண்ணீர் எடுக்கும் அரச பணிப்பெண்கள் என்று கூறுகிறது.  மக்கள் அவர்களை நினைவுகூரும் வகையில் அருகிலுள்ள மரத்தில் துணிகளையும் வளையல்களையும் தொங்கவிடுகிறார்கள்.  

## புகைப்படங்கள்

படிமம்:Adi kadi vav - Junagadh -Gujrat-DSC0002.jpg|கிணற்றுக்குச் செல்லும் படிகள்
படிமம்:Adi kadi vaav poster.jpg|தகவல் பலகை
படிமம்:Adi Kadi Vav 03.jpg|வெளியில் இருந்து கிணற்றின் ஓர் பார்வை


## இவற்றையும் பார்க்கவும்

* நவ்கான் கிணறு
* படித்துறை
* இராணியின் கிணறு
* குசராத்திலுள்ள படிக்கட்டுக் கிணறுகளின் வரலாறு

## சான்றுகள்

பகுப்பு:Coordinates on Wikidata
பகுப்பு:இந்திய நீர்த்தேக்கங்கள்
பகுப்பு:குசராத் வரலாறு
பகுப்பு:படிக்கிணறுகள்
மாதா பவானியின் படிக்கிணறு

**மாதா பவானியின் படிக்கிணறு** (*Mata Bhavani's Stepwell*) அல்லது **மாதா பவானி நி வாவ்** என்பது இந்தியாவின் குசராத்தின் அகமதாபாத்திலுள்ள அசார்வா பகுதியில் அமைந்துள்ள ஓர் படிக்கட்டுக் கிணறாகும்.

## வரலாறும் கட்டிடக்கலையும்
மாதா பவானியின் படிக்கட்டு கிணறு 11ஆம் நூற்றாண்டில் குசராத்தில் சோலாங்கி வம்ச ஆட்சியின் போது கட்டப்பட்டது. இந்தியாவில் உள்ள படிக்கட்டுக் கிணறுகளின் ஆரம்பகால எடுத்துக்காட்டுகளில் இதுவும் ஒன்றாகும். ஒரு நீண்ட படிக்கட்டுகள் கிழக்கு-மேற்கு அச்சில் நிலைநிறுத்தப்பட்ட பல அடுக்கு திறந்த அறைகளின் வரிசையின் கீழ் நீருக்கு இட்டுச் செல்கின்றன. நெடுவரிசைகளும், அடைப்புக்குறிகளும் விட்டங்களின் விரிவான அலங்காரமும் படிகிணறுகள் எவ்வாறு கலையின் ஒரு வடிவமாக பயன்படுத்தப்பட்டது என்பதற்கு ஒரு முக்கிய எடுத்துக்காட்டு. இந்து தெய்வமான பவானிக்கு மிகவும் பிற்காலத்தில் கட்டப்பட்ட சிறிய கோவில் கீழ்  மண்டபத்தில் அமைந்துள்ளது. அதிலிருந்து படிக்கிணறு அதன் பெயரைப் பெற்றது. இது நவீன அகமதாபாது நகரத்தை நிறுவுவதற்கு முன்பு கட்டப்பட்டது.

படிக்கட்டுக் கிணறு 46 மீட்டர் நீளமும் 5.1 மீட்டர் அகலமும் கொண்டது. இது மூன்று அடுக்களுடன் மூன்று மண்டபங்களையும் கொண்டுள்ளது. கிணற்றின் விட்டம் 4.8 மீட்டர் ஆகும்.

## இவற்றையும் பார்க்கவும்
* தாதா அரிர் படிக்கிணறு
* அமிர்தவர்சினி படிக்கிணறு
* அடாலஜ் படிக்கிணறு
* ஜோத்தாபாய் படிக்கிணறு  
* குசராத்திலுள்ள படிக்கட்டுக் கிணறுகளின் வரலாறு

## சான்றுகள்

பகுப்பு:Coordinates on Wikidata
பகுப்பு:இந்திய நீர்த்தேக்கங்கள்
பகுப்பு:குசராத் வரலாறு
பகுப்பு:படிக்கிணறுகள்
அலோக் சர்மா (பிரித்தானிய அரசியல்வாதி)

**அலோக் சர்மா** (**Alok Sharma**) (பிறப்பு: 7 செப்டம்பர் 1967) பட்டய கணக்காளரும், ஐக்கிய இராச்சியத்தின் கன்சர்வேட்டிவ் கட்சி அரசியல்வாதியும், ஐக்கிய இராச்சியத்தின் மக்கள்வை உறுப்பினரும், ஐக்கிய இராச்சியத்தின் அமைச்சரவைச் செயலாளரும், 2021 ஐக்கிய நாடுகளின் கிளாஸ்கோ பருவ நிலை மாநாட்டின் (COP26) தலைவரும் ஆவார்.

## இளமை
அலோக் சர்மா இந்தியாவின் உத்தரப் பிரதேசம் மாநிலம் ஆக்ராவில் 7 செப்டம்பர் 1967 அன்று பிறந்த இந்திய வம்சாவளியினர் ஆவார்.

இவரின் தந்தை பிரேம் சர்மா  கன்சர்வேட்டிவ் கட்சி அரசியல்வாதி ஆவார். அலேக் சர்மா பள்ளி மற்றும் கல்லூரிப் படிப்புகளை ஐக்கிய இராச்சியத்தில் படித்த பின்னர் . பட்டய கணக்காளராக இருந்து கொண்டே, கன்சர்வேடிவ் கட்சியில் சேர்ந்தார்.
## மேற்கோள்கள்

## வெளி இணைப்புகள்

* 
*

பகுப்பு:1967 பிறப்புகள்
பகுப்பு:பிரித்தானிய அரசியல்வாதிகள்
பகுப்பு:வாழும் மக்கள்
பென்சைல்தயோயுராசில்

**பென்சைல்தயோயுராசில்** (*Benzylthiouracil*) C11H10N2OS என்ற மூலக்கூற்று வாய்ப்பாட்டால் விவரிக்கப்படும் தைராய்டு எதிர்ப்பு மருந்தாகும். இது ஒரு தயோ அமைடு வகை சேர்மமாகும். புரோப்பைல் தயோயுராசில் சேர்மத்துடன் இது நெருங்கிய தொடர்பு கொண்டுள்ளது.

பென்சைல்தயோயுராசில் கடுமையான பாதகமான விளைவுகளுடன் தொடர்புடையதாகும். குறிப்பாக குருதிக் குழல்களை சிதைக்கும் நாள அழற்சி மற்றும் நியூட்ரோபில் எதிர்ப்பு சைட்டோபிளாசுமி எதிர்புரதம்  A-பாசிட்டிவ் குளோமெருலோனெப்ரிடிசு என்ற சிறுநீரக அழற்சி , நுரையீரல் பாதிப்பு போன்றவை சில எடுத்துக்காட்டுகளாகும்.
## மேற்கோள்கள்

பகுப்பு:பிரிமிடின்கள்
பகுப்பு:தயோயூரியாக்கள்
மாநில நெடுஞ்சாலை 21 (கேரளா)

**மாநில நெடுஞ்சாலை 21 (மா. நெ. 21)**(*State Highway 21*) என்பது இந்தியாவின் கேரளாவில் உள்ள மாநில நெடுஞ்சாலை ஆகும். இது சாலக்குடியில் தொடங்கி மலக்கப்பராவில் மாநில எல்லையில் முடிவடைகிறது. இந்த நெடுஞ்சாலையின் நீளம் 86.0 கி. மீ. ஆகும்.

## வழித்தடம்
சாலக்குடி (NH 544) - SH 21 அதிரப்பள்ளி சாலை - வெட்டிலப்பாறை - அதிரப்பள்ளி அருவி - வாழச்சல் - பெரிங்கல்குத்து - சோலையாறு மின் உற்பத்தி நிலையம் செல்லும் சாலை - ஆனைமலை - மாநில எல்லை

## மேலும் பார்க்கவும்

* கேரளாவில் உள்ள சாலைகள்
* கேரளாவில் உள்ள மாநில நெடுஞ்சாலைகளின் பட்டியல்

## மேற்கோள்கள்
 
பகுப்பு:கேரள மாநில நெடுஞ்சாலைகள்
ஆனைமலை (பக்கவழி நெறிப்படுத்துதல்)

**ஆனைமலை** என்ற தலைப்பில் உள்ள கட்டுரைகள்:

* ஆனைமலை
* ஆனைமலை மலைத்தொடர்
* ஆனைமலை புலிகள் காப்பகம்
* ஆனைமலை வட்டம்
* ஆனைமலை ஊராட்சி ஒன்றியம்
* ஆனைமலை தர்மராஜா திரௌபதிஅம்மன் கோயில்
* ஆனைமலை தாடகநாச்சியம்மன் கோயில்
* ஆனைமலை ரெங்கநாதப்பெருமாள் கோயில்
* ஆனைமலை அனுமந்தராயசாமி கோயில்
* ஆனைமலை மாசாணியம்மன்
தாதம்பட்டி, பாப்பிரெட்டிப்பட்டி

**தாதம்பட்டி** (*Thadampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643534. இது  கவுண்டம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோமீட்டர் தொலைவிலும் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 201 வீடுகளும் 680 மக்களும் வாழ்கின்றனா். இதில் 352 ஆண்களும், 328 பெண்களும் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
குளோரோ அசிட்டோன்

**குளோரோ அசிட்டோன்** (*Chloroacetone*) CH3COCH2Cl. என்ற மூலக்கூற்று வாய்ப்பாட்டால் விவரிக்கப்படுகிறது. திட்டவெப்ப அழுத்தத்தில் குளோரோ அசிட்டோன் நிறமற்ற நீர்மமாகவும் காரநெடியோடும் காணப்படுகிறது.  ஒளியில் வெளிப்படும்போது அடர் மஞ்சளும் பழுப்பும் கலந்த நிறத்திற்கு இது மாறுகிறது.  முதலாம் உலகப்போர் காலத்தில் குளோரோ அசிட்டோனை கண்ணீர் வரவழைக்கும் முகவராகப் பயன்படுத்தினார்கள். 

## தயாரிப்பு
குளோரினுடன் இருகீட்டீன் வினை அல்லது அசிட்டோனின் குளோரினேற்ற வினை போன்ற நிகழ்வுகளில் குளோரோ அசிட்டோன் உருவாகிறது. 

## பயன்கள்
வண்ண புகைப்படங்களுக்கான சாயபிணைப்புகள் உருவாக்க குளோரோ அசிட்டோன் பயன்படுத்தப்படுகிறது. வேதிப் பொருட்களை பெருமளவு தயாரிக்கும் ஆலைகளில் ஓர் இடைநிலையாக பயன்படுகிறது.   பியூரான் தயாரிப்புக்கு உதவும் பிசுட்டு-பெனாரி தொகுப்பு வினையில் குளோரோ அசிட்டோன் பயன்படுத்தப்படுகிறது. 
: 
பீனாக்சைடுடன் குளோரோ அசிட்டோனைச் சேர்த்து வினைபுரியச் செய்தால் பீனாக்சி அசிட்டோன் கிடைக்கிறது.  பலதரப்பட்ட மருந்துகள் தயாரிப்பில் பீனாக்சி அசிட்டோன் பயன்படுத்தப்படுகிறது. பிங்கெல்சுடீன் வினையை நிகழ்த்த வினையூக்க அளவிலான பொட்டாசியம் அயோடைடு அவசியமாகிறது.

## தூய்மையாக்கல்
வணிகமுறையில் விற்கப்படும் குளோரோ அசெட்டோனில் மெசிட்டைல் ஆக்சைடு உட்பட  5% அசுத்தங்கள் கலந்துள்ளன.  வடிகட்டுதலால் இவற்றை அகற்ற இயலாது. மெசிடைல் ஆக்சைடை அமிலமாக்கப்பட்ட KMnO4 சேர்மத்தைப் பயன்படுத்தி ஆக்சிசனேற்றம் செய்து ஒரு டையோலை உருவாக்கலாம் தொடர்ந்து ஈதருடன் சேர்த்து பிரித்து அடுத்தடுத்த வடிகட்டுதலின் போது மாசுக்கள் அகற்றப்படும். 
## பாதுகாப்பு
நிலைப்புத்தன்மை அற்ற குளோரோ அசிட்டோனை ஓர் இடத்திலிருந்து வோறோர் இடத்திற்கு கொண்டு செல்லப்படுவது அமெரிக்காவின் போக்குவரத்துத் துறையால் தடைசெய்யப்பட்டுள்ளது. நிலைப்புத்தன்மை கொண்ட குளோரோ அசிட்டோனும் சுவாசித்தால் தீங்கிழைக்கும் நச்சு எண் 6.1 நச்சு வகையாக அடையாளப்படுத்தப்படுகிறது. இதற்கான ஐக்கிய நாடுகள் எண் 1695 என வழங்கப்பட்டுள்ளது.
## இவற்றையும் காண்க
*புரோமோ அசிட்டோன்
*புளோரோவசிட்டோன்
*அறுகுளோரோவசிட்டோன்

## மேற்கோள்கள்

## புற இணைப்புகள்
* The Halogenation of Carbonyls

பகுப்பு:கரிமகுளோரைடுகள்
பகுப்பு:கீட்டோன்கள்
பகுப்பு:கண்ணீர் வரவழைக்கும் முகவர்கள்
வசிசிதி ஆறு

thumb| சிப்லூனில் உள்ள வசிசிதி ஆறு
thumb| வசிசிதி ஆறு தபோல் அருகே அரபிக்கடலில் கலக்கிறது
**வசிசிதி ஆறு** (*Vashishti River*) இந்தியாவின் மகாராட்டிராவின் கொங்கண் கடற்கரையில் உள்ள பெரிய ஆறுகளில் ஒன்றாகும். இந்த ஆறு மேற்குத் தொடர்ச்சி மலையில் தொடங்கி மேற்கு நோக்கிப் பாய்ந்து அரபிக்கடலில் கலக்கின்றது. அலோர் அருகே பரந்த நீர்த்தேக்கமாக கொகேவாதி அணை இந்த ஆற்றின் குறுக்கே கட்டப்பட்டுள்ளது. இங்கிருந்து துணை ஆறு ஒன்றும் செல்கிறது.

## வரலாறு மற்றும் குடியேற்றங்கள்
சிப்லுன் நகரம் இந்த ஆற்றின் கரையில் அமைந்துள்ளது. 2005 மகாராட்டிர வெள்ளத்தின் போது, ஆற்றில் வெள்ளம் பெருக்கெடுத்து ஓடியது. இதனால் நகரவாசிகள் பலர் இந்நகரைவிட்டு வெளியேற்றினர்.

## காட்டுயிர்
 
thumb| வசிசிதி ஆற்றில் முதலை
[thumb| சிப்லூனுக்கு அருகிலுள்ள [கொங்கண் இருப்புப்பாதை|கொங்கண் இருப்பாதையிலிருந்து வசிசிதி ஆற்றின் காட்சி]]
இந்த ஆற்றில் பல தீவுகள் உள்ளன. சதுப்புநில முதலை இந்த ஆற்றின் நீர்நிலைகளில் வசிப்பதாக அறியப்படுகிறது. 

## மேலும் பார்க்கவும்

* கொங்கண் இரயில்வே
* இந்தியாவின் ஆறுகள் பட்டியல்
* மேற்குத் தொடர்ச்சி மலை

## மேற்கோள்கள்

பகுப்பு:மகாராட்டிர ஆறுகள்
2021 ஐக்கிய நாடுகளின் கால நிலை மாநாடு

**2021 ஐக்கிய நாடுகளின் கால நிலை மாநாடு, [[கிளாஸ்கோ]]** (**2021 United Nations Climate Change Conference**), இதனை பொதுவாக (**COP26**) என்று அழைப்பர். பருவ நிலை மாற்றம் குறித்தான ஐக்கிய நாடுகள் அவையின் 197 நாடுகளின் பிரதிநிதிகள் கலந்த் கொண்ட 26-வது மாநாடான இது, ஐக்கிய இராச்சியத்தின், கிளாஸ்கோ நகரத்தில் 31 அக்டோபர் 2021 முதல் 13 நவம்பர் 2021 முடிய நடைபெற்றது. ஐக்கிய இராச்சியத்தின் அமைச்சர் அலோக் சர்மா இம்மாநாட்டிற்கு தலைமை தாங்கினார்.

தற்போது உலகளாவிய வெப்ப நிலை 1.1 டிகிரி செல்சியஸ் அளவுக்கு அதிகரித்துள்ளது. இப்படியே சென்றால் 2100-ஆம் ஆண்டிற்குள் உலக் வெப்ப நிலை 2.7 டிகிரி செல்சியஸ் அளவுக்கு உயர்ந்து விடும் என அறிவியல் அறிஞர்கள் எச்சரித்துள்ளனர்.

மாநாட்டின் தலைவரான அலோக் சர்மா பேசுகையில்  “உலக வெப்ப நிலை உயர்வை 2 டிகிரி செல்சியசுக்கு குறைவாக கட்டுப்படுத்த, பாரீஸ் பருவநிலை மாநாட்டில் உலக வெப்ப நிலை 1.5 பாகை செல்சியஸ் அளவிற்கு குறைக்க நாடுகள் திட்டமிடப்பட்டது. 2030-ஆம்  ஆண்டிற்குள் உலகளாவிய கார்பன் உமிழ்வை பாதியாக குறைக்க வேண்டும் எனக்கூறினார்.

பருவ நிலை மாற்றத்திற்கு காரணமாக விளங்கும் கரியமில வாயு உமிழும் நிலக்கரி, பெட்ரோலியம், எரிவாயுக்கள் போன்ற நிலத்தடி புதைபடிமங்களைக் கொண்டு உற்பத்தி செய்யப்படும் எரிசக்திக்கு மாற்றாக சூரிய ஆற்றல், நீர் ஆற்றல், காற்று ஆற்றல், அணு ஆற்றல்களை பயன்படுத்த இம்மாநாட்டில் வலியுறுத்தப்பட்டது.

## மாநாட்டின் முக்கிய முடிவுகள்
* உலகளாவிய பருவநிலையை 1.5 பாகை செல்சியஸ் அளவுக்கு மேல் அதிகரிக்காமல் தடுக்க பருவநிலை மாற்ற குழு முயற்சி மேற்கொண்டு வருகிறது. இந்த இலக்கினை எட்ட இந்தியா மற்றும் சீனா ஒத்துழைப்பு தருவதாக கூறியுள்ளது.
* அமெரிக்கா மற்றும் ஐரோப்பிய ஒன்றிய நாடுகள் 2050-ஆம் ஆண்டுக்குள் கரியமில் வாயு உமிழ்வை பூஜ்ஜியம் இலக்கை எட்ட முயற்சி மேற்கொள்வதாக தெரிவித்துள்ளது. சீனா 2060-ஆம் ஆண்டுக்குள் இந்த இலக்கை எட்ட உள்ளதாக கூறியுள்ளது. இந்தப் பட்டியலில் மூன்றாவது இடத்தில் உள்ள இந்தியா 2070-ஆம் ஆண்டுக்குள் இந்த இலக்கை அடைய உள்ளதாக உறுதியளித்துள்ளது.
* 2015-ஆம் ஆண்டில் நடைபெற்ற பாரிஸ் பருவநிலை மாற்ற ஒப்பந்தத்தின்படி, 2020-ஆம் ஆண்டில், நாடுகள் பயன்படுத்திய  எரிசக்தி ஆற்றல் விவரத்தை வழங்க வேண்டும்.  
* 2021 கிளாஸ்கோ மாநாட்டில் வளர்ந்துவரும் நாடுகளின் தலைவர்கள், பொருளாதாரத்தில் வளர்ச்சி கண்ட நாடுகள் பருவநிலை மாற்றத்திற்கு ஒதுக்குவதாக கூறும் நிதியை சரியான நேரத்துக்கு ஒதுக்குவதில்லை என்று குற்றம் சாட்டினர்.

## கார்பன் உமிழ்வில் இந்தியாவின் இடம்
உலக மக்கள் தொகையில் 17% மக்கள் இந்தியாவில் வசித்து வந்தாலும்,  கரியமில வாயு வெளியீட்டில், மற்ற நாடுகளை ஒப்பிடுகையில் இந்தியா 
கடைசி இடத்திலேயே உள்ளது.
## இதனையும் காண்க
* பருவநிலை மாற்றத்துக்கான பன்னாட்டு அரசுக் குழு
* பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை

## மேற்கோள்கள்

## மேலும் படிக்க
*

## வெளி இணைப்புகள்

* 
* UNFCCC
* BBC
* IPCC Reports
* Fringe Events
* கிளாஸ்கோ பருவநிலை மாநாட்டில் இந்தியாவுக்கு கிடைக்கப் போவது என்ன?
*  பருவநிலை மாற்ற மாநாடு: செய் அல்லது செத்துமடி!

பகுப்பு:பன்னாட்டு அமைப்புகள்
பகுப்பு:சுற்றுச்சூழல் சம்பந்தமான பிரச்சனைகள்
பகுப்பு:ஐக்கிய நாடுகளின் மாநாடுகள்
சக்புதி ஆறு

**சக்புதி ஆறு** (*Jagbudi River*) என்பது ஒரு சிறிய ஆறாகும். இது வசிசிதி நதியின் துணை ஆறாகும். சக்புதி ஆறு பகிர்வாலிக்கு அருகில் வசிசிதி ஆற்றில் கலக்கின்றது. இது கேடிலிருந்து பகிரவாலிக்கு வருகிறது. சக்புதி ஆறு இந்தியாவின் மகாராட்டிரம், இரத்னகிரி மாவட்டத்தில் உள்ள கோபியிலிருந்து உருவாகிறது.

## காட்டுயிர்
இந்தியாவின் இந்த பகுதியில் வசிக்கும் சதுப்புநில முதலை காணப்படுகிறது.

## குடியேற்றங்கள்
கேய்டு மற்றும் பகிர்வால் குடியேற்றங்கள் தவிர இந்த ஆற்றின் நீரோட்ட பாதையில் ஆசித், காரஜ், கொண்டிவால், சாவானசு மற்றும் சிர்சி குடியேற்றங்களும் நடைபெற்றுள்ளன.

## மேலும் பார்க்கவும்

* கொங்கண்
* இந்தியாவின் ஆறுகளின் பட்டியல்
* மேற்குத் தொடர்ச்சி மலை
* இந்தியாவின் வனவிலங்குகள்

## மேற்கோள்கள்

பகுப்பு:இந்திய ஆறுகள்
பகுப்பு:மகாராட்டிர ஆறுகள்
பகுப்பு:மேற்குத் தொடர்ச்சி மலை ஆறுகள்
தில்லி மான் பூங்கா

**மான் பூங்கா** (*Deer Park*) இந்தியாவின்  தெற்கு தில்லியில் அமைந்துள்ளது. பிரபல சமூக சேவகர் ஆதித்யா நாத் ஜா நினைவாக இப்பூங்கா ஏ.என். ஜா. மான் பூங்கா என்று அழைக்கப்படுகிறது.  நடைபயிற்சி, மெல்லோட்டம் மற்றும் வார இறுதி பயணங்களுக்கு பூங்கா பிரபலமானது. வாத்து பூங்கா, சுற்றுலாப் புள்ளி,  முயல் அடைப்பிடங்கள் போன்ற பல துணைப்பிரிவுகள் மான் பூங்காவில் உள்ளன.  இந்த பூங்காவில் முகலாய காலத்தின் வரலாற்று கல்லறைகள் உள்ளன. சஃப்தர்சங் சுற்றுப்புற எல்லை மற்றும்  பசுமை பூங்கா,  அவுசு காசுஸ் கிராமம் போன்ற இடங்களில் தொடங்கி  பூங்காவை அணுகலாம். மான் பூங்கா மாவட்டப் பூங்காவுடன் இணைக்கப்பட்டுள்ளதால்   தில்லி வலைப்பந்து சங்கத்தின்  பக்கத்திற்கு அருகிலுள்ள ஆர்.கே. புரத்திலிருந்தும் இதை அணுகலாம். 

## அமைவிடம்
மான் பூங்கா மற்றும் அவுசு காசு ஏரி இணைக்கப்பட்ட மாவட்ட பூங்கா,   தில்லி இந்திய தொழில்நுட்பக் கல்வி நிறுவனம் மற்றும்  சப்தர்சங் மேம்பாட்டுப் பகுதியிலிருந்து அணுகக்கூடிய அருகிலுள்ள ரோசா தோட்டம்  ஆகியவை புது தில்லியின் மிகப்பெரிய பசுமையான பகுதிகளில் ஒன்றாக கருதப்படும் பகுதியாகும், மேலும் இவை கூட்டாக  தில்லியின் நுரையீரல்கள் என்று அழைக்கப்படுகின்றன. ஏனென்றால் இவை மாசுபட்ட சலசலப்பான பெருநகர தில்லியில் புதிய காற்றை வழங்குகின்றன.  ஒரு மென்கொதிப்பு நீர்நிலை பூங்காவை  மிகவும் கவர்ச்சிகரமானதாக ஆக்குகிறது.  இப்பூங்கா இயற்கை ஆர்வலர்களின் இரசணைக்கு உகந்த சரியான இடமாகும். அவுசு காசு கிராமம், சப்தர்சங் சுற்றுப்புற எல்லை  மற்றும் தில்லி வலைபந்து சங்கம் பக்கத்திற்கு அருகிலுள்ள ஆர்.கே. புரத்திலிருந்தும்  இந்த பூங்காவிற்கு எளிதாக வந்து சேரலாம்.

## பல்லுயிர் பூங்கா
பூங்கா நான்கு வெவ்வேறு பகுதிகளாக  அதாவது ரோசா தோட்டம், மான் பூங்கா, நீரூற்று & மாவட்ட பூங்கா, பழைய நினைவுச்சின்னங்கள் மற்றும் அவுசு காசு கலை சந்தை என்று பிரிக்கப்பட்டுள்ளது. பூங்காவிற்குள் நுழைந்தவுடன் அனைத்துப் பிரிவுகளையும் கண்டு மகிழலாம். தில்லியின் மையப்பகுதியில் இருக்கிறோம் என்பதை அவர்களால் நம்ப முடியாது. மேலே உள்ளவற்றைத் தவிர பூங்காவில் ஒரு அழகான  "பார்க் பலுச்சி"  என்ற உணவகம் உள்ளது.  ஒரு நாள் சுற்றுலா பயணத்தை அனுபவிக்க தில்லி மான் பூங்கா சரியான இடமாகும்.

பூங்காவிற்குள் அதிக எண்ணிக்கையிலான மான்கள் இருப்பதால் இது மான் பூங்கா என்று அழைக்கப்படுகிறது. பூங்காவில் மான்கள் சுற்றித் திரிவதற்கும், ஒன்றுடன் ஒன்று விளையாடுவதற்கும், எப்போதாவது நட்பு ரீதியாக சண்டையிடுவதற்கும், பார்வையாளர்களுக்கு குறிப்பாக குழந்தைகளுக்கு கற்றல் மற்றும் பொழுதுபோக்கு அனுபவத்தை வழங்குவதற்கும் ஒரு பெரிய உறைவிடமாக  உள்ளது. மான் பூங்காவிற்கும் அதைச் சுற்றியுள்ள பசுமைப் பூங்காவிற்கும் நுழைவு இலவசம் மற்றும் இது அக்டோபர் வரை கோடையில் தினமும் காலை 5:00 மணி முதல் இரவு 8:00 மணி வரையிலும், குளிர்காலத்தில் காலை 5:30 மணி முதல் மாலை 7:00 மணி வரையிலும் திறந்திருக்கும். 

## படக்காட்சி

படிமம்:Peacock at deer park.jpg|புது தில்லி மான் பூங்கா அருகே மயில்
படிமம்:Hauz Khas Jheel.jpg|அவுசு காசு கிராமம் மான் பூங்காவிற்குள் அமைந்துள்ளது


## மேற்கோள்கள்

 

பகுப்பு:தில்லி
பகுப்பு:இந்தியப் பூங்காக்கள்
நீண்ட வால் பக்கி

[thumb| ஆண் ''சி. சி. கிளைமாகுரசு'' [காம்பியா]]
**நீண்டவால் பக்கி** (*long-tailed nightjar*)(*கேப்ரிமுல்கசு கிளைமாகுரசு*) என்பது பக்கி குடும்பமான கேப்ரிமுகிடேவினைச் சார்ந்த சிற்றினமாகும். இது ஆப்பிரிக்காவில் அங்கோலா, பெனின், புர்க்கினா பாசோ, கமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, கோட்டி வார், எரித்திரியா, எத்தியோப்பியா, காபோன், காம்பியா, கானா, கினியா, கினி-பிசாவ், கென்யா, லைபீரியா, மாலி, மூரித்தானியா, நைஜர், நைஜீரியா, செனிகல், சியரா லியோனி, சூடான், தன்சானியா, டோகோ மற்றும் உகாண்டா ஆகிய நாடுகளில் காணப்படுகிறது .

## மேற்கோள்கள்
விண்மீன் புள்ளி பக்கி

**விண்மீன் புள்ளி பக்கி** (*Star-spotted nightjar*)(*கேப்ரிமுல்கசு இசுடெல்லடசு*) என்பது கேப்ரிமுல்கிடே குடும்பத்தினைச் சார்ந்த ஓர் சிற்றினமாகும். இது எத்தியோப்பியா, கென்யா, சோமாலியா மற்றும் தெற்கு சூடானில் காணப்படுகிறது.

## மேற்கோள்கள்
சாம்பல் பக்கி

**சாம்பல் பக்கி** (*Grey nightjar*)(*கேப்ரிமுல்கசு ஜோட்கா)* என்பது கிழக்கு ஆசியாவில் காணப்படும் பக்கிகளுள் ஒன்றாகும். இது சில சமயங்களில் இதன் தெற்கு ஆசிய உறவினரான காட்டுப் பக்கியின் (*கே. இண்டிகசு)* துணையினமாகக் கருதப்படுகிறது.

## மேற்கோள்கள்
பெரிய வால் பக்கி

**பெரிய வால் பக்கி** (*Large-tailed nightjar*)(*கேப்ரிமுல்கசு மேக்ருருசு*) என்பது பக்கி குருவி வகைகளுள் கேப்ரிமுல்கிடே சிற்றினங்களுள் ஒன்றாகும். இது தெற்கு இமயமலை அடிவாரம், தெற்கு ஆசியா, தென்கிழக்காசியா மற்றும் வடக்கு ஆத்திரேலியாவில் காணப்படுகிறது. இந்த இனம் ஆத்திரேலியா, வங்காளதேசம், பூடான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், பாக்கித்தான், பப்புவா நியூ கினி, பிலிப்பீன்சு, சிங்கப்பூர், தாய்லாந்து, கிழக்கு திமோர் மற்றும் வியட்நாம் ஆகிய நாடுகளில் வசிப்பதாகும். இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மலேசியாவில் இரவுநேரங்களில் இடுகாடுகளில் இருப்பதாக அறியப்படுகிறது. எனவே இதன் பொதுவான பெயர் *புருங் டுகாங் குபுர்* ("சாவு குருவி)https://ms.wikipedia.org/wiki/Burung_Tukang_Kubur தோன்றியதாகும்.

## படங்கள்

File:Large tailed Night I IMG 8079.jpg|பரத்பூர், ராஜஸ்தான், இந்தியா.
File:Large-tailed Nightjar female C. m. bimaculatus I IMG 9628.jpg|பெண் கே. மே. பைமேகுலடசு நரேந்திரபூரில், கொல்கத்தா
File:Large tailed Nightjar I IMG 8461.jpg|பரத்பூர், ராஜஸ்தான், இந்தியா.
File:Large tailed nightjar.jpg|பெரிய வால் பக்கி, பரத்பூரில் திசம்பர் 2011.
File:Large Tailed Nightjar.jpg|பெரிய வால் பக்கி. சிந்தாமணி கார் பறவைகள் சரணாலயம், மேற்கு வங்காளம்


## மேற்கோள்கள்
நில அதிர்வு ஆய்வு நிறுவனம்

**நில அதிர்வு ஆய்வு நிறுவனம்** (*Institute of Seismological Research*)  இந்தியாவில்  குசராத்து மாநிலம், காந்திநகரில்  அமைந்துள்ளது.  பூகம்ப பொறியியல் மற்றும் ஆய்வு மையமான இது 2001 குசராத்து நிலநடுக்கத்தைத் 2003-ஆம் ஆண்டு  குசராத் அரசாங்கத்தின் அறிவியல் மற்றும் தொழினுட்பத் துறையால் நிறுவப்பட்டது.

## வரலாறு
2003 ஆம் ஆண்டில்,  முனைவர்  ஜே.ஜி. நேகி *நில அதிர்வு ஆய்வு நிறுவனத்திற்கான* கட்டமைப்பை  உருவாக்கி, ஆசிய வளர்ச்சி வங்கியின் நிதியுதவியுடன் இம்மையத்தை நிறுவினார்.  அவருக்கும் மாநில அரசுக்கும் இடையே எழுந்த கருத்து வேறுபாடு காரணமாக 2004 ஆம் ஆண்டு இவர்  பதவி விலகினார்.  பின்னர், பேராசிரியர். நவீன்சந்திர என். சிறீவசுதவா குசராத் அரசால் இந்த நிறுவனத்தை வழிநடத்த *நியமிக்கப்பட்டார்.*  முறையான ஆராய்ச்சி நடவடிக்கைகள் 2006 ஆம் ஆண்டில்  தொடங்கப்பட்டன.

குசராத்தின் மேற்கு மாநிலத்தில்  இந்நிறுவனம்  22 அகன்றபட்டை நில அதிர்வு வரைபட நிலையங்களையும் 40 வலிமையான நில அதிர்வு முடுக்கமானி  துணை-வலையமைப்பை வரிசைப்படுத்தவும் பராமரிக்கவும் செய்கிறது.  *துணை-வலையமைப்பு  என்பது இந்திய தேசிய வல்லியக்க  கருவிகள்  வலைப்பின்னல்*  எனப்படும் பெரிய வலைப்பின்னலின் ஒரு பகுதியாகும், இது  ரூர்க்கி இந்திய தொழில்நுட்ப நிறுவனத்தின் பூகம்ப பொறியியல் துறையால் இயக்கப்படுகிறது. 

## மேற்கோள்கள்

 
பகுப்பு:குசராத்து
பகுப்பு:காந்திநகர் மாவட்டம்
பகுப்பு:நிலநடுக்கப் பொறியியல்
யசோவர்மன் (பரமார வம்சம்)

**யசோவர்மன்** (*Yashovarman*) ஆட்சிக்காலம் பொ.ச. 1133-1142 ) மத்திய இந்தியாவின் மால்வா பகுதியில் ஆட்சி செய்த பரமரா வம்சத்தைச்  சேர்ந்த ஒரு இந்திய அரசனாவான். இவன் சோலாங்கி மன்னன் செயசிம்ம சித்தராசனால் தோற்கடிக்கப்பட்டு சிறையில் அடைக்கப்பட்டான். மேலும் பொ.ச. 1134க்குப் பிறகு சோலங்கியர்யர்களுக்கு அடிபணிந்து ஆட்சி செய்ததாகத் தெரிகிறது.

## ஆரம்ப கால வாழ்க்கை
யசோவர்மன் தன் தந்தை நரவர்மனுக்குப் பிறகு ஆட்சிக்கு வந்தான். இவனது பொ.ச.1135 ஆண்டு உஜ்ஜைன் கல்வெட்டு இவனை மகாராஜா யசோவர்ம தேவன் என்று குறிப்பிடுகிறது. இந்த சமசுகிருத மொழி கல்வெட்டு ஒரு கிராமத்தின் மானியத்தை பதிவு செய்கிறது. 

பொ.ச.1134 வாக்கில், சந்தேல மன்னன் மதனவர்மன், பேட்வா ஆற்றங்கரையில் அமைந்திருந்த பரமரா இராச்சியத்தின் கிழக்குப் பகுதிகளைக் கைப்பற்றினான் என அவனது அவுகாசி மானியக் கல்வெட்டு மூலம் தெரிகிறது. மேற்கு எல்லையில், யசோவர்மன் சோலாங்கிய மன்னன் செயசிம்ம சித்தராசனிடம் தோல்வியடைந்தான்.

## செயசிம்ம சித்தராசனிடம் ஏற்பட்டத் தோல்வி
யசோவர்மன் குசராத்தின் சோலாங்கிய மன்னன் செயசிம்மனால் தோற்கடிக்கப்பட்டான் என்பதை பல வெளியீடுகள், கல்வெட்டுகள் உட்பட பல ஆதாரங்கள் நிரூபிக்கின்றன. யசோவர்மனின் தந்தை நரவர்மன்தான் செயசிம்மனால் தோற்கடிக்கப்பட்டதாக சில சரித்திரங்கள் கூறுகின்றன. சோலாங்கிய-பரமரா யுத்தம் நரவர்மன் காலத்தில் ஆரம்பித்து யசோவர்மனின் ஆட்சிக் காலத்தில் முடிவடைந்ததாகத் தெரிகிறது. 

சமகால சோலாங்கிய அரசவையில் இருந்த சைன அறிஞரான ஹேமச்சந்திரரின் கூற்றுப்படி , செயசிம்மன் புனித நகரமான உஜ்ஜைனிக்கு செல்ல விரும்பியதால் பரமரா இராச்சியத்தின் மீது படையெடுத்தான்.  14ஆம் நூற்றாண்டின் எழுத்தாளர் மெருதுங்கா தனது *பிரபந்த-சிந்தாமணி* என்ற நூலில் போருக்கான வேறு காரணத்தைக் குறிப்பிடுகிறார். மெருதுங்காவின் கூற்றுப்படி, செயசிம்மன் யாத்திரைக்கு சென்றிருந்தபோது யசோவர்மன் சோலாங்கிய தலைநகர் மீது படையெடுத்தாரன். அதற்கு பதில் செயசிம்மன் பரமாரவின் தலைநகர் தார் நகரின் மீது படையெடுத்தான்.  மெருதுங்காவின் கணக்கு நம்பத்தகுந்ததாகத் தெரியவில்லை. ஏனெனில் இந்த நேரத்தில் பரமாரர்கள் சக்தி வாய்ந்த சோலாங்கிய இராச்சியத்தின் மீது படையெடுக்க மிகவும் பலவீனமாக இருந்தனர். 

பொ.ச. 1139 ஆண்டு தாகோத் கல்வெட்டு, செயசிம்மன் மாலவாவின் (தற்போதைய மால்வா, மத்தியப் பிரதேசம்) மன்னனை சிறையில் அடைத்ததாகக் கூறுகிறது.  இது ஹேமச்சந்திரனால் ஆதரிக்கப்பட்டது.  இந்தத் தோல்வியின் விளைவாக, அதன் தலைநகரான தார் உட்பட பரமரா இராச்சியத்தின் பெரும் பகுதி சோலாங்கிய ஆட்சியின் கீழ் வந்தது. செயசிம்மன் மகாதேவனை அவந்தி - மண்டல (மாளவா) ஆளுநராக நியமித்தான்.  சோலாங்கிய மன்னன் அவந்தி-நாதன் ("அவந்தியின் இறைவன்") என்ற பட்டத்தை ஏற்றுக்கொண்டான். இது அவரது பொ.ச.1137  காலா கல்வெட்டு மூலம் சான்றளிக்கப்பட்டது. 

பொ.ச. 1136-1143 காலத்தில் தார் நகரமும் உஜ்ஜைனியும் சோலாங்கியர்களின் கட்டுப்பாட்டில் இருந்தது.  யசோவர்மனுக்குப் பிறகு முதலாம் ஜெயவர்மன்  தார் நகரம் அல்லது குறைந்தபட்சம் முன்னாள் பரமாரப் பிரதேசத்தின் ஒரு பகுதியையாவது மீட்டெடுக்க முடிந்தது. 

## சான்றுகள்

## உசாத்துணை

* 
* 
* 
* 
* 
* 
* 

பகுப்பு:குசராத் வரலாறு
பகுப்பு:இந்திய அரசர்கள்
பகுப்பு:இந்திய அரச மரபுகள்
பூசாரி

**பூசாரி** அல்லது பூஜாரி (Pūjari) எனும் சொல் இந்துக் கோயில்களில் பூஜை செய்பவர்களைக் குறிக்கும். பூஜை எனும் சமசுகிருதச் சொல்லிலிருந்து பூஜாரி எனும் சொல் பெறப்பட்டது. வட இந்தியாவில் பூஜாரி என்ற சொல், கோயில்களில் பூசை செய்யும் அந்தணர்களைக் குறிக்கும்.

தமிழ்நாட்டில் அந்தணரல்லாத கோயில் பூசகர்களை, பூஜாரிகள் என்று அழைப்பர். அந்தணப் பூசகர்களை சிவாச்சாரியர்கள், குருக்கள், பட்டர், பட்டாச்சாரியர் என்றும் அழைப்பர்.

துளு நாட்டு அந்தணர்கள் தங்கள் பெயர்களுக்குப் பின்னால் *பூஜாரி* என  இட்டுக்கொள்கின்றனர். எ. கா. ஜெனார்தனன் பூஜாரி, முன்னாள் இந்திய ஒன்றிய அமைச்சர்.

## இதனையும் காண்க
* புரோகிதர்
* பண்டிதர்
* தீட்சிதர்கள்
## மேற்கோள்கள்

## வெளி இணைப்புகள்
*

கோயில் பூசகர்கள்
குடிப்பெயர்கள்
பகுப்பு:இந்து சமயம் தொடர்பான குறுங்கட்டுரைகள்
வைத்தியா

**வைத்தியர் (vaithiyar) மருத்துவர்**  (**Baidya**) இந்தியாவின் மேற்கு வங்காள மற்றும் தென் மாநிலத்தில் வாழும் இந்து சமூக மக்களின் ஒரு  குடிப்பெயராகும். இம்மக்கள் மருத்துவ மூலிகைகளைக் கொண்டு ஆயுர்வேத மருந்துகளை தயாரிப்பதுடன், நோயாளிகளின் நாடி பார்த்து உரிய மருந்துகள் வழங்குவர். சமூகப் படிநிலையில் வைத்தியா (மருத்துவர்)  சமூகத்தினர், அந்தணர்களுக்கு அடுத்த நிலையில் உள்ளனர்.

## மேற்கோள்கள்

இந்து சமய குடிப்பெயர்கள்
பகுப்பு:சாதிகள்
காயஸ்தர்

**காயஸ்தர்** (*Kayastha*) எனும் சமூகத்தினர் வட இந்தியாவில் வாழ்பவர்கள். இவர்களின் குலத்தொழில் அரசாங்கம் மற்றும் செல்வந்தர்களின் கணக்குகளை பராமரிப்பவர்கள் ஆவார். காயஸ்தர்கள் தங்களை எமலோகத்தில் மக்கள் செய்த பாவ-புண்ணியங்களை கணக்கிட்டு வைக்கும் சித்திரகுப்தனின் வழித்தோன்றல்கள் எனக்கூறிக்கொள்கின்றனர். பிரித்தானிய இந்தியாவில் காயஸ்தர்கள் கிராம வருவாயை  கணக்கீடு செய்யும் கணக்காளர்களாக இருந்துள்ளனர். இவர்களைப் போன்றே வட தமிழ்நாட்டில் கருணீகர் எனும் சாதியினர் கிராமக் கணக்குகளை கையாளுபவராக இருந்தனர்.

காயஸ்தர்களில் மூன்று பிரிவின்ர் உண்டு. அவைகள்: வங்காள காயஸ்தர், சித்திரகுப்த வம்ச காயஸ்தர் மற்றும்  சந்திரசேனியா காயஸ்த பிரபு ஆகும். வட இந்தியாவில் சித்திரகுப்தவம்ச காயஸ்தர்களும், மகாராட்டிராவில்  சந்திரசேனியா காயஸ்த பிரபுகளுக்கும், மேற்கு வங்காளத்தில் வங்காள காயஸ்தர்களும் உள்ளனர்.  இக்குடியினர்  ஆட்சியாளர்களின் அரசுக் கணக்குகள், கிராம நிலவரி கணக்குகள் எழுதி பராமரிப்பதில் வல்லவர்கள். கணக்கு எழுதும் தொழிலே தங்கள் குலத்தொழிலாக கொண்டவர்கள் காயஸ்த குடியினர்.

## சமூக நிலை
மேற்கு வங்காளத்தில் காயஸ்த சமூகத்தினர் அந்தணர்களுக்கு அடுத்த நிலையான சத்திரியர் படிநிலையில் உள்ளனர். வட இந்தியாவில் சித்திரகுப்த வம்ச காயஸ்தர்கள் அந்தணர் நிலையில் உள்ளனர்.

## புகழ் பெற்ற காயஸ்தர்கள்
*சுவாமி விவேகானந்தர்
* அரவிந்தர்
* நரேந்திரநாத் பாசு 
* ஜகதீஷ் சந்திர போஸ் 
* சுபாஷ் சந்திர போஸ்
* ஜெயப்பிரகாஷ் நாராயணன்
* லால் பகதூர் சாஸ்திரி
* இராசேந்திர பிரசாத்
* பிபின் சந்திர பால்

## இதனையும் காண்க
* கருணீகர்
## மேற்கோள்கள்

## மேலும் படிக்க
*
*''Colonial Perceptions of Indian Society and the Emergence of Caste(s) Associations'' Lucy Carroll, The Journal of Asian Studies, Vol. 37, No. 2 (Feb., 1978), pp.&nbsp;233–250.
*

## வெளி இணைப்புகள்
*

பகுப்பு:சாதிகள்
பகுப்பு:இந்தியாவில் சாதிகள்
நரவர்மன்

**நரவர்மன்** (*Naravarman*) (கி.பி. 1094-1133 ), **நரவர்ம-தேவன்** என்றும் அழைக்கப்படும் இவன், மத்திய இந்தியாவின் மால்வா பகுதியில் ஆட்சி செய்த பரமார வம்சத்தைச் சேர்ந்த ஒரு இந்திய மன்னன். பல இராணுவ தோல்விகளின் விளைவாக, இவனது ஆட்சியின் போது பரமார சக்தி பெரிதும் வீழ்ச்சியடைந்தது.

## ஆரம்ப கால வாழ்க்கை
நரவர்மன் பரமார மன்னன் உதயாதித்தனின் மகனாவான். பரமாரக் கல்வெட்டுகள் நரவர்மன்  பற்றியும் இவனது சகோதரர் இலட்சுமதேவன் ஆகிய இருவரின் இராணுவ படையெடுப்பைப் பற்றியும் மானியங்களை பற்றியும் விவரிக்கின்றன. ஆனால் இலட்சுமதேவன் ஒருபோதும் அரியணை ஏறவில்லை. நரவர்மன் உதயாதித்தனுக்குப் பிறகு அரியணை ஏறியதாக தேவாஸ் மானியக் கல்வெட்டு தெரிவிக்கிறது. இலட்சுமதேவன் 1082க்கு முன்பே இறந்துவிட்டதாகத் தெரிகிறது, பொ.ச.1082 காமத் கல்வெட்டில் நரவர்மன் தனது சகோதரனின் நினைவாக வழங்கிய நில மானியத்தைப் பதிவுசெய்கிறது. 

## கலாச்சார நடவடிக்கைகள்
[thumb|300x300px| நரவர்மனின் நாணயம். [லட்சுமி (இந்துக் கடவுள்)|லட்சுமி தேவி அமர்ந்த நிலையில் / தேவநாகரி எழுத்து முறை. ]]
நரவர்மன் ஒரு கவிஞராக இருந்தான். மேலும் பல்வேறு தெய்வங்களின் மீதான பாடல்களையும், தனது முன்னோர்களின் புகழ்ச்சிகளையும் இயற்றினான். *நாக்பூர் பிரசஸ்தி இவரால்* இயற்றப்பட்டிருக்கலாம்.  இவன் உஜ்ஜையினியின் மகாகலேசுவரர் கோயிலை மீட்டெடுத்தான். மேலும் தெய்வத்தின் மேல் ஒரு பாடலை இயற்றினான்.  இவன் விதிஷாவில் ஒரு கோயிலைக் கட்டத் தொடங்கினான். ஆனால் இராணுவத் தோல்விகளாலும், கிளர்ச்சிகளின் காரணமாக அதை முடிக்க முடியவில்லை. 

நரவர்மன் வெளியிட்ட தங்கம் (5.2 கிராம்), வெள்ளி (2.9 கிராம்), செம்பு நாணயங்கள் இந்தூரில் கண்டுபிடிக்கப்பட்டுள்ளன.  

ராஜதரங்கிணியின் கூற்றுப்படி, கிளர்ச்சியிலிருந்து தப்பிய காஷ்மீர் இளவரசர் பிக்சாச்சரனுக்கு நரவர்மன் அடைக்கலம் கொடுத்தான். இவன்  பிக்சாசரனை தனது சொந்த மகனைப் போல வளர்த்தான். மேலும் ஆயுதங்கள் பற்றியும், அதைப் பயன்படுத்துவது பற்றியும் பயிற்சி அளித்தான். 

## கல்வெட்டுகள்
நரவர்மனின் கல்வெட்டுகள் உதய்பூர் அருகிலுள்ள அமேரா (பொ.ச.1093-1095 ), தேவாஸ் (பொ.ச.1094 ), போஜ்பூர் (பொ.ச.1100-1101 ), நாக்பூர் (பொ.ச. 1104-05 ), விதிஷா (காலம் அறியப்படவில்லை) ஆகிய இடங்களில் கண்டுபிடிக்கப்பட்டுள்ளன. மேலும் ஒரு கல்வெட்டு கடம்பபத்ரகாவில் (கி.பி. 1110) வெளியிடப்பட்டது. இது மும்பையில் வசிப்பவர் வசம் காணப்பட்டது. எச்.வி. திரிவேதி கடம்பபத்ரகாவை உஜ்ஜயினிக்கு அருகிலுள்ள தற்போதைய கம்லிகேடி (அல்லது கமலியாகேடி) கிராமத்துடன் அடையாளப்படுத்துகிறார். 

## சான்றுகள்

## உசாத்துணை

* 
* 
* 
* 
* 
* 
* 
* 
* 
* 
* 

பகுப்பு:இந்திய அரசர்கள்
பகுப்பு:குசராத் வரலாறு
பகுப்பு:இந்திய அரச மரபுகள்
தடித்த அலகு சிலந்திபிடிப்பான்

**தடித்த அலகு சிலந்திபிடிப்பான்** (*Thick-billed spiderhunter*)(*அரக்னோதீரா கிராசிரோசுரிசு*) என்பது நெக்டரினிடே குடும்பத்தினைச் சார்ந்த ஒரு பறவை சிற்றினமாகும். இது புரூணை, இந்தோனேசியா, மலேசியா, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும்.
இடது|thumb

## மேற்கோள்கள்

பகுப்பு:சிலந்திபிடிப்பான்கள்
அந்தமான் செம்பகம்

**அந்தமான் செம்பகம்** அல்லது **பழுப்பு செம்பகம்** *(செண்ட்ரோபசு அந்தமானென்சிசு)* குயில் குடும்பத்தினைச் சார்ந்த பறவையாகும். இது அந்தமான் தீவுகளில், கோகோ மற்றும் டேபிள் தீவுகளில் காணப்படுகிறது. இது சில சமயங்களில் பெரும் செம்போத்தின் துணையினமாகக் கருதப்படுகிறது. இது முக்கியமாகக் காடுகள் நிறைந்த வாழிடங்கள் மற்றும் அடர்ந்த தோட்டங்களில் காணப்படுகிறது.

## விளக்கம்
இது பெரிய அளவிலான செம்பகமாகும். ஆண்களின் அளவு 380 முதல் 400 மி. மீ. வரையிலானவை. பெண்கள் செம்பகத்தின் அளவு 400 முதல் மி. மீ. வரையில் ஆண்களைவிடச் சற்றுப் பெரியது. இது *செ. சினென்சிசு* போன்று காணப்படும். இந்த பறவையின் இறகு நீலம் கலந்த ஊதா நிற மிளிர்வுடன் பெரும் செம்போத்தின் (*சென்ட்ரோபசு சினென்சிசு*) கருப்பு நிறத்திற்கு மாறாக, நெருக்கமாக ஒத்திருக்கிறது. வால் இறகுகள் வெளிப்படையான கருப்பு தண்டுகளைக் கொண்டுள்ளன. இளம் வயது பறவையின் உடலின் அடிப்பகுதியில் சிறிய பட்டைகள் போன்று காணப்படும்.

## வகைபாட்டியல்
இடது|thumb| ஜோசப் சுமித் வரைந்த வரைபடம் (1873)
இந்த சிற்றினம் முதன்முதலில் *சென்ட்ரோபசு அந்தமானென்சிசு* என (இடப்பெயர் அடிப்படையில்) ஆர். சி. டைட்லரால் விவரிக்கப்பட்டது. இருப்பினும் இவரது குறிப்புகள் 1867-ல் ஆர். சி. பீவனால் வெளியிடப்பட்டது. இசுடூவர்ட் பேக்கர் (1927) இதைத் தனிச் சிற்றினமாகக் கருதினார். ஆனால் ரிப்லி (1961), அலி மற்றும் ரிப்லி (1969) ஆகியோர் இதை *[[செம்போத்து|சென்ட்ரோபசு சினென்சின்]]* துணையினமாகச் சேர்த்தனர். காங்கேயன் தீவுகளில், *சென்ட்ரோபசு சினென்சிசு காங்கேஞ்சென்சிசு* என்ற பழுப்பு நிற வடிவத்துடன் மற்றொரு சிற்றினத்தின் அமைப்பின் அடிப்படையில் நியாயப்படுத்தப்படுகிறது. பீட்டர்சு இதனை ஒரு கிளையினமாக சந்தேகத்திற்குரியதாகக் கருதி மற்றும் இலங்கை *சென்ட்ரோபசு குளோரோரிஞ்சசுடன்* அதன் அமைப்பின் ஒற்றுமையைக் குறிப்பிட்டார். இராசுமுசென் மற்றும் ஆண்டெர்டன் (2005) இந்தப் பறவையின் தனித்துவமான ஓசையின் அடிப்படையில் இதனைத் தனியான சிற்றினமாகக் கருதுகின்றனர். மேலும் காங்கேய வடிவத்தையும் *சென்ட்ரோபசு சினென்சிசு* பற்றிய கூடுதல் ஆய்வுகளையும் பரிந்துரைக்கின்றனர்.

## பரவலும் வாழிடமும்
அந்தமான் செம்பகம் அந்தமான் (குறைந்தபட்சம் தெற்கு, வடக்கு மற்றும் தொடர்புடைய தீவுகள்) மற்றும் அருகிலுள்ள கோக்கோ தீவுகள் மற்றும் மியான்மரின் டேபிள் தீவு ஆகியவற்றில் காணப்படுகிறது. காடுகள், தோட்டங்கள், காட்டின் விளிம்புகள், சதுப்புநிலங்கள், நெல் வயல்களின் விளிம்புகள் உள்ளிட்ட பகுதிகளில் பொதுவாகக் காணப்படுகிறது.

## நடத்தை மற்றும் சூழலியல்
இது மழைக்காலத்தில் (மே முதல் ஜூலை வரை) இனப்பெருக்கம் செய்கிறது. மரக்குச்சி, புல் மற்றும் இலைகளால் கூட்டினை தரையிலிருந்து உயரமாக அமைத்து முட்டையிடுகின்றது. வழக்கமான கூட்டில் இரண்டு அல்லது மூன்று முட்டைகள் காணப்படும்.

மிக ஆழமான மற்றும் எதிரொலிக்கும் *வளையக்* குறிப்புகளின் நீண்ட தொடரைக் கொண்ட இதன் ஓசை பெரும் செம்போத்தினைப் போன்று உள்ளது.

இவை அனைத்து வகையான பூச்சிகள், சிறிய தவளைகள், நண்டுகள் மற்றும் பல்லிகளை உணவாக உண்ணுகிறது.

## படங்கள்
 

## மேற்கோள்கள்

## வெளி இணைப்புகள்

* படங்கள் மற்றும் காணொளி (இன்டர்நெட் பறவை சேகரிப்பு)

பகுப்பு:செம்பகம்
பகுப்பு:அந்தமான் பறவைகள்
வரிச் சிலந்திபிடிப்பான்

**வரிச் சிலந்திபிடிப்பான்** (*Streaked spiderhunter*)(*அராக்னோதெரா மாக்னா*) என்பது நெக்டரினிடே குடும்பத்தில் உள்ள ஓர் பறவை சிற்றினமாகும்.

## விளக்கம்
இது சிட்டுக்குருவியின் அளவில் காணப்படும். இது ஆலிவ் மஞ்சள் நிறத்தில், பல இருண்ட வரிகளுடன் காணப்படும். இது நீண்ட, வளைந்த கருப்பு அலகினையும் மற்றும் மஞ்சள் நிறக் கால்களையும் கொண்டுள்ளது. உடலின் அடிப்பகுதி வெளிர் மஞ்சள் நிறத்தில் கறுப்பு நிற கோடுகளுடன் உள்ளது. இதன் அலகின் அமைப்பு மகரந்தத்தினை உண்ணும் வகையில் சிறப்பான மாற்றத்துடன் அமைந்துள்ளது.

## பரவல் மற்றும் வாழிடம்
இது வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இந்தியாவில், இது கிழக்கு இந்திய மாநிலங்களில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மலைக் காடுகள் ஆகும் .

## நடத்தை
வரிச் சிலந்திபிடிப்பான் தனியாகவோ அல்லது இணையாகவோ காணப்படும். மார்ச் முதல் ஜூலை வரை கூடு கட்டும் காலமாகும். கூடு பொதுவாகச் சிலந்தி வலைகளுடன் ஒன்றாக இணைக்கப்பட்ட இலைகளால் ஆனது. மேலும் இவை இலையின் பின்புறத்தில் இணைக்கப்பட்டிருக்கும்.

## உணவு
இது காட்டு வாழைப்பூ போன்ற பூக்களில் பூந்தேனை உண்ணும்.

## படங்கள்

File:Arachnothera magna, streaked spiderhunter - Kaeng Krachan National Park.webm|வரிச் சிலந்திபிடிப்பான் காயெங் கிராச்சன் தேசிய பூங்கா, தாய்லாந்து
Image:Arachnothera magna, streaked spiderhunter.jpg|காயெங் கிராச்சன் தேசிய பூங்கா, தாய்லாந்து
Image:Arachnothera magna - Kaeng Krachan.jpg|வாழைப்பூவில்


## மேற்கோள்கள்

## வெளி இணைப்புகள்
* 
* 

பகுப்பு:சிலந்திபிடிப்பான்கள்